สวัสดีครับ พ่อผมอายุ 53 ปี เป็นมะเร็งตับ ระยะที่ 4 ผ่าตัดตับออกบางส่วน 1 เดือนที่แล้ว ตอนนี้อาการเหมือนคนปกติ จะมีตัวเหลืองนิดหน่อย น้ำหนักลด จะมีอาการปวดตามเส้นตอนกลางคืน อยากทราบวิธีการรักษาจากคุณครับ
สวัสดีค่ะ มะเร็งตับคือการที่มีเซลล์บริเวณตับมีลักษณะหรือการทำงานผิดปกติแล้วพัฒนาเป็นมะเร็งในที่สุด หรืออาจเกิดจากการแพร่กระจายของเซลล์มะเร็งจากบริเวณอื่นมายังตับก็ได้ หากเกิดจากตัวตับเองอาจเกิดจากโรคตับอักเสบเรื้อรังจากไวรัสตับอักเสบ บี และไวรัสตับอักเสบ ซี หรือการดื่มแอลกอฮอล์เรื้อรังการรักษานั้นขึ้นกับระยะของโรค การผ่าตัดทำได้เมื่อเนื้องอกยังมีขนาดเล็กและอยู่ในส่วนเล็ก ๆ ของตับ หากเป็นระยะค่อนข้างลุกลามเช่นระยะที่ 4 แล้วอาจจะมีบทบาทน้อย คงต้องรักษาตามอาการโดยให้เคมีบำบัดร่วมกับการฉายรังสีรักษา การผ่าตัดเปลี่ยนตับสามารถใช้รักษาผู้ป่วยโรคมะเร็งตับระยะเริ่มแรกที่มีเนื้องอกขนาดเล็กและมีจำนวนไม่มาก ไม่เช่นนั้นจะทำให้เสี่ยงต่อการเกิดมะเร็งอีกครั้งได้สูงแนะนำปรึกษากับแพทย์ผู้ดูแลโรคโดยตรงเกี่ยวกับแผนการรักษาและประคับประคองอาการในระยะยาวอีกครั้งค่ะดูแลตัวเองด้วยการงดดื่มแอลกอฮอล์ หมั่นออกกำลังกายถ้าทำได้ ควบคุมน้ำหนักไม่ให้มากเกินไปโดยรับประทานอาหารที่ดีต่อสุขภาพ และลดปริมาณไขมันที่บริโภค รวมทั้งระมัดระวังการใช้สารเคมีที่อาจเป็นอันตรายและเสี่ยงที่จะทำลายตับต่อไปได้ ไม่ควรซื้อยาใดๆมาใช้เองอ่านเพิ่มเติม